
[bookmark: bookmark6][bookmark: bookmark7]	Nizomga binoan bir tomondan ishtirok etuvchi O‘zbekiston Respublikasi Mudofaa vazirligi, keyinchalik “Xaridor” nomidan O‘R MV Toshkent harbiy okrugi boshqaruv apparati boshlig‘i Usmonov L.S. va ikkinchi tomondan Nizomga binoan, ishtirok etuvchi “korxona nomi” MCHJ, keyinchalik “Yetkazib beruvchi” nomidan korxona direktori Yodgorov T.F. quyidagi mazmundagi shartnomani tuzdilar.
1. Shartnoma predmeti 
1.1. “Yetkazib beruvchi” shartnomaning 1-ilovasida (spetsifikatsiya) ko‘rsatilgan narx va miqdor bo‘yicha shartnomaning shartlari va qoidalariga asosan mahsulotni yetkazib berish, “Xaridor” esa ushbu yetkazib berilgan mahsulotlami qabul qilish va to‘lash majburiyatini o‘z zimmasiga oladi.
1.2. “Yetkazib beruvchi” “Xaridor” bilan kelishgan holda mahsulotni belgilangan muddatdan oldin yetkazib berishi mumkin.
1.3. Yetkazib beriladigan mahsulot sifati ishlab chiqaruvchi texnik hujjatiga (GOST, TU, (Tz va b.), tasdiqlangan namuna etalonga hamda O‘zbekiston Respublikasida yetkazib beriladigan mahsulotlar uchun o‘rnatilgan myyorlar va qoidalar talablariga javob berishi lozim. Mahsulot yangi, ilgari ishlatilmagan bo‘lishi shart. 
2. [bookmark: bookmark8][bookmark: bookmark9]Mahsulotning narxi va to‘lov shartlari
2.1.  Mazkur shartnoma bo‘yicha mahsulotning umumiy narxi QQS bilan 00000,00 (jami narxi) so‘m 00 tiyin tashkil etadi. 
2.2. Yetkazib beriladigan mahsulot narxlari qat’iy narx hisoblanib, shartnoma to‘liq bajarguniga qadar o‘zgarmaydi.
2.3. “Yetkazib beruvchi” O‘zbekiston Respublikasi Iqtisodyot va Moliya vazirligi huziridagi G‘aznachilik Xizmati Qo‘mtasidan ro‘yxatdan tasdiqlatgandan so‘ng 5 (besh) bank kun ichida shartnoma umumiy qiymatining 30 foizi miqdoridagi oldindan to‘lov “Xaridor” tomonidan “Yetkazib beruvchi”ning hisob raqamiga o‘tkazib beriladi.     
2.4. Keyingi to‘lovlar haqiqatda yetkazib berilgan maxsulot uchun xisob-faktura va qabul qilish dalolatnomalari mansabdor shaxslar tomonidan imzolangandan so‘ng oldindan o‘tkazilgan to‘lovni inobatga olgan holda 10 (o‘n) bank kuni ichida amalga oshiriladi. 
2.5. Mahsulot yetkazib berishning oxirgi muddati tugaganidan keyin biroq, shartnomaning amal qilish muddati tugaguniga qadar yetkazib berilgan taqdirda, mahsulot uchun amalga oshirilmay qolgan to‘lovlar, ushbu xarid uchun ajratilgan mablag‘lar yil yakunida O‘zbekiston Respublikasi davlat byudjetiga qaytarilishini inobatga olib, keyingi moliya yilining xarajatlar smetasi tasdiqlangandan so‘ng shartnomada ko‘rsatilgan muddatda amalga oshiriladi.
3. [bookmark: bookmark10][bookmark: bookmark11]Yetkazib berish shartlari va muddati
3.1. Mahsulotni yetkazib berish muddati shartnomaning 2.3-bandi bajarilganidan so‘ng spetsifikatsiya asosida choraklarga (oylarga) bo‘lingan holda yetkazib berishning oxirgi muddati 2025-yil -dekabr kuni bo‘lib, ushbu muddat davomida “Yetkazib beruvchi” o‘z kuch vositalari yordamida “Xaridor”ning Toshkent viloyati,Qibray tumani, Mudofaa vazirligining Toshkent viloyati, Qibray tumani, Salar aholi yashash punkti, Ma’rifat MFY,Qadrdon ko‘chasi 41-uy manzilida joylashgan Markaziy moddiy-texnik ta’minot bazasiga yetkazib beriladi “Yetkazib beruvchi” yuklab jo‘natishga tayyorligi to‘g‘risida “Xaridor”ni yozma ravishda xabardor qilishi lozim. “Xaridor” o‘z vaqtida yozma ravishda xabardor qilinmagan holda, Xaridor”ni yozma ravishda xabardor “Yetkazib beruvchi” mahsulotni kechiktirib yetkazib bergani uchun mulkiy javobgarlikka tortiladi. Shunigdek “Yetkazib beruvchi” yozma ravishda xabardor  qilingandan so‘ng 10 (o‘n) ish kunida “Xaridor”ga mahsulotni topshirishi shart.
3.2. Mahsulotni qabul qilish sifati va miqdori bo‘yicha ishlab chiqaruvchi texnik hujjatiga, namuna etalonlarga (GOST, TU, O‘z, Tz va b.) hamda O‘zbekiston Respublikasida yetkazib beriladigan mahsulotlar uchun o‘rnatilgan meyorlar va qoidalar talablari asosida qabul qilinadi. Shuningdek, yetkazib berilgan mahsulot “Xaridor” tomonidan berilgan o‘lchamda bo‘lishi lozim.
3.3. Maxsulot Mudofaa vazirligi Harbiy vakolatxonasi xodimlarining nazorat-qabul qilish dalolatnomasi va tekshirilgan mahsulotlar qadog‘idagi muhri bo‘lmagan takdirda qabul qilinmaydi.
3.4. Yetkazib berilgan mahsulotlardan tanlov yo‘li asosida meyorga asosan laboratoriya uchun namunalar tanlab olinadi hamda sertifikatlash va standartizasiya soxasida akreditasiyadan o‘tgan xolis laboratoriya tekshiruvidan o‘tkaziladi. Tekshiruv xulosasi, namuna etalonlariga (GOST, TU, O‘z               (Tz va b.) hamda O‘zbekiston Respublikasida yetkazib beriladigan mahsulotlar uchun o‘rnatilgan meyorlar va qoidalar talablariga “muvofiq” bo‘lgandagina qabul qilinadi. Xolis laboratoriya xizmati to‘lovi shartnomaning 5.2-bandiga asosan “Yetkazib beruvchi” tomonidan amalga oshiriladi. 
3.5. Mudofaa vazirligi Harbiy vakolatxonasi xodimlari quyidagi huquqlarga ega:
· xom ashyoning qabul mahsulotlarni tayyorlash jarayonlari (yarimtayyor) va tayyor mahsulotlarni tekshirishga;
· xom ashyo, tayyor va yarimtayyor mahsulotlardan ekspertiza uchun namunalar olishga;
· xom ashyo, tayyor va yarimtayyor mahsulotlarning sifatini tekshirishda “Yetkazib beruvchi”ning    
· uskunalaridan foydalanishga;
· mahsulotning texnik hujjatlarini tekshirishga;
· shartnoma shartlari “Yetkazib beruvchi” tomonidan bajarilishini nazorat qilishga.
3.6. Mahsulot qabul qilinishi “Xaridor” vakillari tomonidan “Yetkazib beruvchi” vakillari ishtirokida dam olish va bayram kunlaridan tashqari har kuni soat 9.00 dan 19.00 ga qadar amalga oshiriladi.
3.7. Mahsulotga egalik huquqi haqikiy topshirish vaqtida, hisob-faktura imzolanganidan so‘ng “Xaridor”ga o‘tadi.
4. Korrupsiyaga qarshi qo‘shimcha shartlar
4.1. Tomonlar shartnoma tuzishda, shartnomaning amal qilish muddatida va ushbu muddat tugaganidan so‘ng, shartnoma bilan bog‘liq korrupsiyaviy harakatlarni sodir kilmaslikka kelishib oldilar.
4.2. Tomonlar shartnomadagi korrupsiyaga qarshi qo‘shimcha shartlarda belgilangan korrupsiyaning oldini olish choralarini tan oladilar va ularga rioya etilishi bo‘yicha hamkorlikni ta’minlaydilar.
4.3. Har bir taraf shartnoma tuzilgan paytda bevosita o‘zi yoki uning ijro organlari, mansabdor shaxslari va xodimlari tomonidan shartnoma bilan bog‘liq munosabatlar yuzasidan qonunga xilof ravishda pul, moddiy-qiymatliklar bermaganligi, shartnoma tuzilishi evaziga norasmiy pul yoki boshka moddiy qiymatliklar olinishiga yo‘l qo‘yilmaganligi, taklif etilmaganligi, ularni berishga va’da qilinmaganligi, shuningdek, moddiy yoki xar qanday turdagi imtiyoz, ustunliklar olinmaganligini (kelajakda bu turdagi harakatlarni amalga oshirishi mumkinligi haqida taassurot qoldirmaganligini) tasdiqlaydilar.
Tomonlar, ular tomonidan shartnoma doirasida jalb qilingan shaxslarning (yordamchi pudratchi tashshkilotlar, agentlar va taraflar nazorati ostidagi boshqa shaxslarning) yuqoridagi xarakatlarni sodir etmasligi yuzasidan oqilona choralar ko‘radi.
4.4. Tomonlar davlat xizmatchilari, siyosiy partiyalar, shuningdek, o‘zining ijro organlari, mansabdor shaxslari va xodimlari tomonidan har qanday vaqt va shaklda quyidagi harakatlarni bevosita yoki bilvosita (shu jumladan, uchinchi shaxslar orqali) sodir etilishga yo‘l qo‘ymaydilar:
a)	nazorat kiluvchi organlardan litsenziya va ruxsatnomalar olish, soliq solish, bojxona rasmiylashtiruvini amalga oshirish, sudda ish ko‘rilishi, qonunchilik jarayoni va boshqa sohalarda qonunga xilof ravishda tijorat va boshqa tusdagi ustunlikka ega bo‘lish yoki saklab qolish maqsadida yukoridagi shaxslar foydasiga yoki ular tomonidan moddiy yoki nomoddiy naf olishning taklif etilishi, va’da qilinishi, berilishiga;
b)	qonunga xilof ravishda olingan daromadlarning legallashtirilishga, shuningdek, agar mulk jinoiy faoliyatdan olingan daromad ekanligi Tomonlarga ma’lum bo‘lsa, uni o‘tkazish, mulkka aylantirish yohud almashtirish yo‘li bilan uning kelib chiqishiga qonuniy tus berish, bunday pul mablag‘lari yoki boshqa mol-mulkning asl xususiyati, manbai, turgan joyi, tasarruf etish, ko‘chirish usuli, pul mablag‘lariga yoki boshqa mol-mulkka bo‘lgan xaqiqiy egalik hukuqlarini yoki uning kimga karashliligini yashirishga;
v)	korrupsiyaga oid huquqbuzarlik sodir qilish uchun ta’magirlik qilish, undash, taziyq o‘tkazish yoki tahdid kilish. Ushbu holat bo‘yicha bir taraf ikkinchi tarafni hamda vakolatli davlat organlarini darhol xabardor kilishi shart.
4.5. Tomonlar tovarlar, xizmatlar va ishlarni realizasiya qilish va o‘tkazishda, bitimlar tuzish bo‘yicha muzokaralar olib borishda, litsenziya va ruxsatnomalar va boshqa ruxsat etish xususiyatiga ega bo‘lgan hujjatlarni olishda yoki ularning manfaatlarini ko‘zlab boshka harakatlarni amalga oshiruvchi taraflarning nazorati ostida bo‘lgan va ular nomidan harakat qiladigan shaxslarga (shu jumladan, yordamchi pudratchilar, agentlar, savdo vakillari, distribyuterlar, huquqshunoslar, hisobchilar, ularning nomidan harakat qiluvchi boshka vakillarga) nisbatan quydagi harakatlarni amalga oshirishi shart:
· korrupsiyaviy xarakatlarga yo‘l qo‘ymasligi va korrupsiyaviy harakatlarga nisbatan murosasiz munosabatda bo‘lishi shartligi hakida ko‘rsatmalar va tushuntirishlar berish;
· ulardan korrusiyaviy harakatlarni amalga oshirish uchun vositachi sifatida foydalanmaslik;
· ularni fakat Tomonlarning oddiy kundalik faoliyati jarayonidagi ishlapb chiqarish zarurati doirasidan kelib chiqib ishga jalb qilish;
· ularga qonunchilik doirasida amalga oshirgan xizmatlari uchun belgilangan xak mikdoridan asossiz ravishda ortiqcha to‘lovlarni amalga oshirmaslik.
4.6. Tomonlar ularning nazorati ostida bo‘lgan va ular nomidan xarakat qiladigan shaxslar tomonidan korrupsiyaga qarshi qo‘shimcha shartlarda belgilangan majburiyatlar buzilganligi holatlari haqida xabar berilganligi uchun ularga taziyq o‘tkazilmasligini kafolatlaydilar.
4.7. Agar bir Tomon boshka tomonning korrupsiyaga karshi qo‘shimcha sharlarining 4.4- va 4.5-bandlarida belgilangan majburiyatlarni buzilishiga yo‘l qo‘yilganligi ma’lum bo‘lsa, ikkinchi Tomonni bu xakda zudlik bilan xabardor qilinishi va ushbu tarafdan oqilona muddat ichida tegishli choralar ko‘rilishini va amalga oshirilgan ishlar yuzasidan unga xabardor kilishini talab qilishi shart. Tomonlarning talabi bo‘yicha ikkinchi taraf tomonidan qoidabuzarlikparni bartaraf qilish bo‘yicha oqilona muddat ichida tegishli choralar ko‘rilmagan yoki ko‘rib chiqish natijalari haqida xabardor kilmagan taqdirda, ushbu tomon shartnomani bir tomonlama to‘xtatib turishga, bekor qilishga hamda zararni to‘lik koplab berishni talab qilishga haklidir.
 
5. Kafolatlar
5.1. Yetkazib beriladigan mahsulot uchun texnik shartida ko‘rsatilgan muddatda kafolat taqdim etiladi.
5.2. “Yetkazib beruvchi” yetkazib berilayotgan mahsulot sifati ishlab chiqaruvchining standart texnik meyorlariga, tasdiqlangan namuna etaloniga va O‘zDSt talablariga javob berishini kafolatlaydi.
5.3. Kafolat xizmati ishlab chikaruvchining texnik hujjatlarida ko‘rsatilgan tartibda amalga oshiriladi.
5.4. Kafolat majburiyatlariga quydagilar kiradi:
· kafolat muddatining ikkinchi yarmida aniqlangan kamchiliklarni ta’mirlash yo‘li bilan bartaraf etish;
· kafolat muddatining birinchi yarmida aniqlangan kamchiliklarni mahsulotni yangisiga almashtirish yo‘li bilan bartaraf etish.
5.5. Kafolat xizmati bo‘yicha ishlar bajarilishi yoki mahsulotni almashtirish muddati tomonlar vakolatli shaxslarining nuqsonlik dalolatnomasini imzolash kunidan boshlab 30 kalendar kunidan oshmasligi lozim.
6. Tomonlarning javobgarligi
6.1. Shartnoma bo‘yicha “Yetkazib beruvchi” mahsulotni yetkazib berish muddatidan kechiktirib yetkazib bergan takdirda, “Yetkazib beruvchi” “Xaridor”ga kechiktirilgan majburiyat qiymatining har bir kechiktirilgan kuni uchun  0,5% mikdorida penya to‘laydi, bunda hisoblangan penyaning umumiy miqdori yetkazib berilmagan mahsulot (ish xizmat)ning 50%dan oshmasligi lozim.
6.2. Yetkazib berilgan mahsulot uchun to‘lov o‘z vaqtida to‘lanmagan takdirda “Xaridor” “Yetkazib beruvchi”ga har bir kechiktirilgan bank kuni uchun kechiktirilgan to‘lovning 0,4% hajmida pena to‘laydi, bunda xisoblangan penyaning umumiy summasi kechiktirilgan to‘lovning 50%dan oshmasligi lozim.
6.3. “Yetkazib beruvchi” tomonidan mahsulotlar yetkazib berilgan vaqtida shartnomaning 3.4-bandi talablari bajarilmagan takdirda, “Xaridor” mahsulotni qabul qilish va to‘lovini amalga oshirishdan bosh tortishga, mahsulot to‘lovi amalga oshirilgan bo‘lsa sifatli mahsulotga almashtirilishi yoki to‘langan summani qaytarishini talab kilishga, “Yetkazib beruvchi”dan talab darajasida bo‘lmagan mahsulot narxining 20% hajmida jarima to‘laydi.
6.4. Majburiyatlar talab darajasida bajarilmaganligi sababli jarima va penyaning to‘lanishi Tomonlarning shartnoma bo‘yicha o‘z majburiyatlarini bajarishidan ozod qilmaydi.
6.5. “Yetkazib beruvchi” O‘zbekiston Respublikasi hududiga mahsulotning qonuniy olib kirilishini nazorat kiluvchi qonunchilik talablariga rioya qilinishi uchun javobgardir.
6.6. Shartnomaga asosan joriy moliya yilida mahsulot yetkazib berilmagan taqdirda "Xaridor" shartnoma qiymatining 50 foizi miqdorida neustoyka undirish to‘g‘risida sudga murojaat qilish huquqiga ega.
7. Tomonlarning xuquq va majburiyatlari
7.1. Yetkazib beruvchining majburiyatlari:	.
7.1.1. Xo‘jalik shartnomalari to‘g‘risidagi qonun hujjatlarining talabiga rioya etish;
7.1.2. Shartnomada belgilangan majburiyatlarni o‘z vaqgida bajarilishini ta’minlash;
7.1.3. “Xaridor”ning talabiga asosan yetkazib berilgan mahsulot (ko‘rsatilgan ish, xizmat) uchun qonunchilikda taqiqlanmagan boshqa hujjatlarni takdim qilish;
7.1.4. Tekshiruv va nazorat-taftish ishlari o‘tkazadigan shaxslardan tashqari, “Xaridor”ning ruxsatisiz olingan ma’lumotlarni uchinchi shaxsga taqdim qilmaslik.
7.1.5. Shartnomaning 3.4-bandi talablarini to‘liq bajarishga.
7.2. Yetkazib beruvchining huquklari:
7.2.1. Xo‘jalik shartnomalari to‘g‘risidagi qonun hujjatlarining talabi “Xaridor” tomonidan bajarilishini talab qilish;
7.2.2. Shartnomada belgilangan majburiyatlarni “Xaridor” tomonidan o‘z vaqtida va sifatli bajarilishini talab qilish;
7.2.3. “Xaridor” bilan kelishgan holda mausulotlarni yetkazib berish muddatidan oldin  yetkaizib berish;
7.3. Xaridorning majburiyatlari:
7.3.1. “Yetkazib beruvchi” tomonidan oldindan to‘langan to‘lov qoplanganidan so‘ng mazkur Shartnomada belilangan muddatda, qolgan summani uning hisob raqamiga o‘z vaktida o‘tkazish;
7.3.2. Yetkazib berilgan mahsulotlar bo‘yicha kamchiliklar aniqlanmagan taqdirda ularni qabul kilish;
7.3.4. Shartnomaning 3.4-bandining talablari bajarilmagan takdirda, ushbu talablar “Yetkazib beruvchi” tomonidan ixtiyoriy bajarilishi uchun 10 kalendar kunida takdim etish, ushbu muddat o‘tkazib yuborilgan taqdirda yohud takdim etilgan hujjatlar yetkazib berilgan maxsulotlardagi ma’lumotlarga mos kelmagan taqdirda “Xaridor” maxsulotlarni olishdan bosh tortishga haqli;
7.3.5. Shartnomaga asosan mahsulot yetkazib bermagan takdirda “Xaridor” shartnoma qiymatiga                 50 foizi mikdorida jarima (nestoyka) undirish to‘g‘risida sudga murojaat qilishiga ega bo‘ladi.  
7.4. Tomonlar mazkur Shartnomada ko‘rsatilmagan amaldagi konunchilikka asosan boshqa hukuk va majburiyatlarga ega.
8. Reklamasiya
8.1. Reklamasiya yetkazib berilgan mahsulot texnik hujjatlarda ko‘rsatib o‘tilgan saklash, transportirovka qilish va foydalanish koidalariga rioya qilingan takdirda, mahsulotning kafolat muddati davrida uning namuna etaloni standartlar, texnik shartlar talablariga, ishlab chiqaruvchi texnik hujjatlarida ko‘rsatilgan tavsiflarga mos bo‘lmagan hollarda va aniqlangan sifat kamchiliklari bo‘yicha beriladi.
8.2. “Xaridor” “Yetkazib beruvchi”ga mahsulot miqdori bo‘yicha yetkazib berilgan kundan boshlab                      30 kalendar kun davomida talabnoma, sifati bo‘yicha esa kafolat muddati davomida reklamasiya berishi mumkin. Reklamasiyada mahsulot nomi, miqdori va reklamasiya berishga asoslar ko‘rsatilishi lozim. Yuqorida ko‘rsatilgan muddat tugagandan so‘ng reklamasiya qabul qilinmaydi.
8.3. Agarda, mahsulotlarni barcha shartlarga rioya qilgan holda foydalanib, belgilangan kafolat muddati davomida ishlatishga yaroqsiz holga kelgan va belgilangan talablarga muvofiq sifatiga javob bermasa sotuvchi o‘z hisobidan quyidagilarga majbur:
kafolat muddatining birinchi yarimida ishdan chiqqan barcha mahsulotlarni to‘liq almashtirish; kafolat muddatining ikkinchi yarimida ishdan chiqqan mahsulotlarga belgilab qo‘yilgan talablarga asosan to‘liq ta’mirlab, sifatli holatga keltirish.
8.3.1. Belgilangan kafolat muddati davomida ishlatishga yaroqsiz holga kelgan va belgilangan talablarga muvofiq sifatiga javob bermasa “Yetkazib beruvchi” tuzilgan reklamasiya dalolatnomasida ko‘rsatilgan mahsulotlar umumiy narxining 20% hajmida jarima to‘laydi.
8.4. Yetkazib berilgan mahsulotning sifatsizligi yoki kafolat muddati o‘tganligi aniqlanganda Mudofaa vazirligi Harbiy vakolatxona xodimlari tomonidan yozma ravishda (faks yoki boshqa yo’l bilan) “Yetkazib beruvchi”ni birgalikda reklamasiya dalolatnomasini tuzish uchun xabardor qiladi. Reklamasiya tuzish jarayoni “Yetkazib beruvchi” ogohlantirilgan kundan boshlab 10 kundan oshmasligi lozim.
8.4.1 Xabarnomada quyidagilar ko‘rsatilgan bo‘lishi lozim:
· birgalikda tekshiriladigan mahsulot nomi va miqdori, raqami, sanasi va yuboruvchining nomi;
· mahsulotda aniqlangan asosiy kamchiliklar;
· iste’molga (ekspluatasiya) chiqarilgan vaqti;
· “Yetkazib beruvchi” vakilining yetib kelish vaqti va joyi.
8.5. Xabarnomaga asosan “Yetkazib beruvchi” vakili belgilangan vaqt va joyiga kelmagan taqdirda reklamasiya bir tomonlama tuziladi.
8.6. “Yetkazib beruvchi” reklamasiya asoslanganligini tekshirish huquqiga ega.
8.7. “Xaridor” kabul qilayotganda yetkazib berilayotgan mahsulot miqdori va sifati shartnoma shartlariga mos kelmagan holda, “Yetkazib beruvchi” o‘z hisobidan, yetmayotgan mahsulotni 10 kalendar kuni davomida yetkazib berishga yoki talab darajasidagi mahsulotga almashtirishga majbur.
8.8. Reklamasiyani ko‘rib chiqish muddati 10 kalendar kunidan iborat. Uni ko‘rib chiqish muddati tugaganidan so‘ng reklamasiyaga javob berilmagan holda, reklamasiya qondirilgan hisoblanadi.
9. Nizolarni hal qilish
9.1. Mazkur shartnomaga asosan “Yetkazib beruvchi” va “Xaridor” o‘rtasidagi barcha tortishuv va kelishmovchiliklar o‘zaro muzokara bilan hal qilinadi.
9.2. “Tomonlar” bir to‘xtamga kelmagan taqdirda mazkur shartnomadan kelib chiqqan barcha nizolar Toshkent tumanlararo iqtisodiy sudida ko‘rib chikiladi.
10. Shartnoma amal qilish muddati
10.1. Mazkur Shartnoma O‘zbekiston Respublikasi Iqtisodyot va Moliya vazirligi Xuziridagi G‘aznachilik Xizmati Qo’mtasidan ro‘yxatdan o‘tgan vaqtdan boshlab kuchga kiradi va 2026 yil                            31 dekabrga qadar amal qiladi. 
10.2. Mazkur shartnomaning shartlarini Tomonlarning shartnoma tuzilishidan oldin vujudga kelgan munosabatlariga nisbatan ham qo‘llaniladi.
11. Fors-major
11.1. Yengib bo‘lmas kuch, ya’ni yong‘in, tabiiy ofat, urushlar, harbiy opreasiyalar, ekspert va import taqiqlanishi yoki blokada oqibatida, ushbu vaziyatlar bevosita mazkur shartnoma bajarilishiga ta’sir etgan holda, majburiyatlar to‘liq yoki qisman bajarilmaganligi uchun tomonlar javobgarlikdan ozod qilinadi. Shu bilan birga mazkur shartnoma bo‘yicha majburiyatlar bajarilishi muddati shu kabi vaziyatlar bo‘lib o‘tgan vaqtga mos ravishda suriladi.
11.2. Yuqorida ko‘rsatilgan vaziyatlar uch oydan ortiq davom etgan holda, har ikkala tomon mazkur Shartnoma bo‘yicha majburiyatlarining keyingi bajarilishidan voz kechish huquqiga ega. Ushbu holda “Yetkazib beruvchi” mazkur shartnomada ko‘zda tutilgan mahsulot yetkazib berishga doir o‘z majburiyatlarining bajarilmagan kismi bo‘yicha pul mablag‘larini “Xaridor”ga kaytarib beradi.
11.3. Mazkur shartnoma bo‘yicha o‘z majburiyatlarini bajarish imkoni bo‘lmaganda Tomon zudlik bilan yuqorida ko‘rsatilgan vaziyatlar yuzaga kelishi vaqtidan boshlab 20 kalendar kundan kechikmasdan ikkinchi Tomonni ushbu vaziyatlar yuzaga kelishi va ular to‘xtashining taxminiy muddati to‘g‘risida xabardor kilishi lozim. Yuqorida qayd etilgan vaziyatlarning mavjudligi va davomiyligining isboti sifatida tegishli vakolatli organlar tomonidan beriladigan sertifikatlar xizmat qiladi.
12. Boshqa shartlar
12.1. Mazkur shartnomaga xar qanday o‘zgartirish va qo‘shimchalar kiritish ular faqatgina ikkala Tomon mas’ul vakillari tomonidan imzolangan va yozma ravishda bajarilgan holdagina xaqikiy xisoblanadi.
12.2. Boshqa Tomonning yozma ruxsatisiz hech bir tomon mazkur shartnoma bo‘yicha o‘z huquq yoki majburiyatlarini uchinchi shaxsga berishi mumkin emas.
12.3. Tomonlarning to‘lov yoki boshqa rekvizit nomlari o‘zgargan xolda, boshqa Tomon bu haqda yozma ravishda darhol xabar berishi lozim.
12.4. Tomonlar mazkur shartnomada ko‘zda tutilmagan holatlar bo‘yicha O‘zbekiston Respublikasi Fuqarolik Kodeksi, O‘zbekiston Respublikasining “Xo‘jalik yurituvchi subektlar faoliyatining shartnomaviy- huquqiy bazasi to‘g‘risi”dagi Qonuni va O‘zbekiston Respublikasining amaldagi qonunchiligiga ko‘ra amal kilishadi.
12.5. Shartnoma mazmuni jihatidan bir xil bo‘lgan, teng yuridik kuchga ega bo‘lgan 2 nusxada tuzilib, ikkala tomon imzolari va muhrlari bilan tasdiqlangan.


Tomonlarning yuridik manzillari, to‘lov va jo‘natish rekvizitlari

